Алмеида се вратио на Кубу, заједно са браћом Кастро, Че Геваром и 78 револуционара на "Гренма" експедицији, и био је један од само 12 револуционара који су преживели искрцавање. Алмеиди се често приписује слоган "Овде се нико не предаје", слоган који је изговорио Че Гевари, и слоган који је постао је постао симбол Кубанске револуције, иако су ове речи изговорене од стране Камила Сјенфуегоса. Алмеида је такође био на гласу као добар стрелац. Након искрцавања, наставио је да се бори против трупа Фулгенсија Батисте у герилском рату у планинском венцу Сиера Маестра. Године 1958. унапређен је у чин командира и вођу Револуционарне армије у Сантијагу. Током револуције, као особа афрокубанског порекла, на важној позицији, био је симбол побуне над дискриминаторским системом.